Suvereno

Lukáš Lacko (* 15. november 1984, Bratislava), známy pod umeleckým menom Suvereno (tiež SUVE, kedysi El Suvereno, alebo MCL), je slovenský slobodný umelec, ktorého tvorba by sa dala zaradiť medzi žáner „conscious hip hop“.

Hudobná kariéra

2001 – 2009: Začiatky, 2H+ 

Suvereno (v tom čase ešte MCL) vytvoril a stal sa v roku 2001 členom bratislavskej skupiny 2H+, ktorá vydala v roku 2005 album Taktomalobyťataktobude, singel Bar Element v roku 2006 a album Premium v roku 2007. Spolu s Vladisom z 2H+ účinkoval v muzikáli Príbeh ulice.

Ako sólový umelec má na konte zopár skladieb, rovnako spoluprácu s Vierou Berkyovou na skladbe pri propagácii eura a tiež na albume Dominiky Mirgovej v skladbe „Give It Up“. V roku 2007 sa v booklete albumu Premium od 2H+ objavila prvá informácia o Suverenovom sólo albume, vtedy naplánovanom na rok 2008. 18. júna 2008 bol na webe Hip-Hop.sk predstavený v premiere videoklip „Moje meno/Grillz“ a informácia o posunutí vydania albumu o niekoľko mesiacov.

2010 – 2012: Král vs Joker a Alchymista 

Na začiatku roka 2010 bol predstavený ďalší videoklip ku skladbe „Propaganda“.  Suvereno sa stal súčasťou projektu ESO spolu s Grimasom a Majk Spiritom. Na jar 2010 hosťoval na Vladisovom albume Generácia v dvoch skladbách a potvrdil informácie o prvom sólovom albume, ktorému dal meno Král vs Joker a po mnohých odkladoch vyšiel 17. mája 2010. Album Král vs Joker vyšiel pod labelom Zlatý prach s distribúciou od Sony BMG.

V júni vypustil spolu s Majk Spiritom z H16 futbalovú skladbu „Slovensko v Afrike“ produkovanú Deryckom inšpirovaná postupom Slovenska na majstrovstvá sveta. V skladbe boli použité aj výkriky komentátora Marcela Merčiaka.

Začiatkom roka sa objavil na Streettape mixtape od bratislavského rapera Bacila a v priebehu roka by mal vydať mixtape Zlatá stredná cesta. V priebehu prvého polroka 2011 pracoval na mixtape Zlatá stredná cesta, z ktorého každú nedeľu v rámci Suve Sundays zverejnil jednu skladbu z mixtapu na svojom facebook profile. Mixtape vyšiel začiatkom júla a obsahuje hostí ako Dominika Mirgová (účinkujúca pod menom Lady D), Majk Spirit, Cigo, Supa a ďalší. Takisto účinkuje v pokračovaní muzikálu Príbeh Ulice 2. V lete sa objavil v skladbe „Ak to musí byť“ od Paul Project, ktorá sa dočkala hranosti v slovenských rádiách s najvyššou pozíciou 26 a pozíciou 5 medzi domácimi skladbami. 

4. septembra vydal klip ku skladbe „Rebel“, kde hosťuje Majk Spirit a ohlásil album Alchymista na november 2012 a EP spolu s Majk Spiritom na jar 2012. 1. marca vypustil videoklip ku skladbe „Osloboď myseľ“, kde sa ako hosť objavil Paul Project a skladbu produkoval český producent Emeres. Skladba sa mala objaviť na Suverenovom pripravovanom albume Alchymista, no nakoniec sa na album nedostala. Spolu s videom sa objavili aj informácie o pripravovanom videu „Moji zlatí“ z mixtapu Zlatá stredná cesta, ktorý bol odpremiérovaný 30. marca 2012. Na skladbe aj vo videu hosťoval raper Supa. 7. júla mal premiéru videoklip ku skladbe „Life“, ktorú produkoval Billy Hollywood. 11. novembra mal premiéru ďalší videoklip „Bláznovstvá“, kde sa ako hosť objavila Lucia Molnárová. Alchymista vyšiel 19. novembra 2012 a obsahuje hostí ako Majk Spirit, Paul Project, Kali, Samuel Tomeček, Dan Nekonečný a ďalší. O produkcie sa okrem iných postarali aj Billy Hollywood, Milenium Music, Oliver Fillner a DJ Mad Skill. Ďalšie videoklipy boli spravené k skladbám „Empatia“, „Výzva“ a „Brána 2012“. Medzitým Suvereno hosťoval v skladbe od Paul Project s názvom „Radosť“, ku ktorej bol tiež urobený videoklip.

Diskografia

Štúdiové albumy (sólo) 
 2010: Král vs Joker
 2012: Alchymista
 2014: Jednoducho
 2016: Hra
 2019: Prometheus I.
 2020: Prometheus II.
 2022: Prometheus III. (pripravuje)

Mixtapes 
 2011: Zlatá stredná cesta mixtape

Štúdiové albumy (2H+) 
 2005: Taktomalobyťataktobude
 2007: Premium

EP/Single (2H+) 
 2006: Bar element

Knihy 
• 2015: Premena (Mením seba – mením svet)

• 2016: Proměna (Měním sebe – měním svět)

• 2018: Premena (reedícia)

Skladby umiestnené v rebríčkoch

Videoklipy

Sólo 
 2008: „Moje meno/Grillz“
 2010: „Propaganda“
 2011: „Rebel“ (ft. Majk Spirit)
 2012: „Osloboď myseľ“ (ft. Paul Project)
 2012: „Moji zlatí“ (ft. Supa)
 2012: „Life“
 2012: „Bláznovstvá“ (ft. Lucia Molnárová)
 2012: „Výzva“
 2013: „Empatia“ (ft. Nicole)
 2013: „Brána 2012“ (ft. Revolta)
 2013: „Spomeň si, kto si“
 2013: „Nech sa darí“ (ft. Samuel Tomeček)
 2013: „Boom bap“
 2013: „Motto“
 2013: „Čarodej“
 2013: „Príbeh lotosového kvetu“ (ft. Samuel Tomeček)
 2014: „Práca Oddych Oslava“
 2014: „Osprostená mládež“
 2014: „H.N.V.A.“
 2014: „Anjel“ (ft. Paul Project)
 2015: „JednoDucho krása“
 2015: „Na cestách“
 2015: „TESLA“
 2016: „Hraj naplno“
 2016: „Ami Sofia“
 2016: „Dosť!“
 2016: „Život je hra“ (ft. Majk Spirit, Samuel Tomeček)
 2017: „H.U.D.B.A.“ (ft. Avvaken Trio)
 2017: „Blázni“ (ft. Dominika Mirgová)
 2017: „Nikdy sa nevzdám“ (ft. Revolta)
 2017: „Šťastie je volba“ (ft. Naty)
 2018: „Stories“ (ft. Pepe Vališ)
2019: „K ráji blíž“ (ft. Sonia Edde)
2019: „Dynamo“
2019: „Děfka babylónska“
2019: „Clubbanger 2.0“
2019: „Sa mi nechce“
2020: „To by som nebol ja“ (feat. Anett)
2020: „Lynchburg lemonade“ (feat. Allan Mikušek)
2020: „Anima Mundi“
2020: „Pasca!“
2020: „Samé dobré veci“ (feat. Tomáš Klus)
2020: „Júnajúl“ (feat. Ronie)
2020: „Cesta hrdinu“ (motivational speech)
2020: „Napojení“ (feat. Eliška Bröcklová)
2020: „Jak to cítiš“ (feat. Nika Karch)
2021: „Na začiatku bol sen“
2021: „Mazaný trik"
2022: „Hypnotéka"

Ostatné 
 2007: „Barová (remix)“ (2H+)
 2009: „Uuuh“ (Misha ft. Robo Papp & 2H+)
 2010: „Get Low/Skener“ (Grimaso ft. S.A.S & Suvereno)
 2012: „Ak to musí byť“ (Paul Project ft. Suvereno)
 2013: „Radosť“ (Paul Project ft. Suvereno)
 2013: „Musím mať nádej“ (Dominika Mirgová ft. Suvereno)
 2014: „Legíny“ (Samuel ft. Suvereno)
 2014: „Manifest snov“ (MalyMan ft. Suvereno, Kali, Samuel)
 2015: „Pura medicina“ (JVC ft. Suvereno)
 2015: „Čerešne“ (Mafia Corner ft. Nika Karch, Suvereno)
 2015: „Zviera nie je vec!“ (Suvereno ft. Presento, MessenJah)
 2016: „Snílek“ (Revolta feat. Suvereno)
 2016: „Avatar“ (Neny feat. Suvereno)
 2017: „Teď už vím“ (Markéta Konvičková feat. Suvereno)
 2017: „Šikana“ (Lafre ft. Suvereno)
2019: „K ráji blíž“ (Suvereno ft. Sonia Edde)
2020: „Jediná věc“ (Revolta ft. Suvereno)
2021: „Sebepoznání“ (Suvereno ft. Damayanthí, Anet Adamová)
2021: „Nech si svoji negativitu“ (Jayko ft. Suvereno)

Koncertné turné

Mimoalbumové skladby

Referencie 

Slovenskí reperi
Slovenskí hudobní producenti